འོ་ན་འདི་དག་བོད་ཀྱི་བྱ་གཏོར་དུར་མཆོད་ཀྱི་ཆེས་ཐོག་མའི་གྲུབ་ཚུལ་ཡིན་ནམ།ཡང་ན་རུལ་བདེ་བའི་ཤ་ལྤགས་རྣམས་བཀོག་པར་བྱེད་པ་ནི་ཕུང་པོ་ས་འོག་ཏུ་དུས་ཡུན་རིང་ཙམ་གནས་ཐབས་སུ་ཡིན།གང་ལྟར་ང་ཚོས་དུར་མཆོད་ཀྱི་རྣམ་པ་དེའི་གཏིང་ཟབ་པའི་དགོས་པ་རྒྱུ་མཚན་ལ་གོ་བ་གསལ་པོ་ཞིག་ལོན་ཐུབ་རྒྱུར་དཀའ་ཁག་ཡོད་རུང་དེའི་ཆེས་རྩ་བའི་གནད་དོན་འགའ་རྗེས་དཔག་ནུས་ཏེ།གསེར་གྱི་འདྲ་འབག་དེ་དག་ཕུང་པོ་ས་འོག་ཏུ་འཇུག་སྐབས་གདོང་པར་མཛེས་རྒྱན་སྤྲོད་ཆེད་དུ་ཡིན་པ་དང་འདྲ་འབག་ཐོག་ཏུ་ཁ་དོག་མི་གཅིག་པའི་ཚོན་གྱིས་གདོང་གི་དབང་པོ་རྣམས་མངོན་གསལ་དུ་བྲིས་པ།གཞན་རིན་པོ་ཆེ་སྣ་ཚོགས་དང་དར་གོས་ཀྱི་འཕྱོར་གོས་སྤྲད་པ་སོགས་ལས་ཕུང་པོ་གསོན་ཉམས་དོད་པོར་བྱ་བའི་ཆེད་དུ་ཡིན་པ་གོར་མ་ཆགདེས་ན་རྒྱུད་རིམ་དེས་ཤི་མཁན་དེའི་རྒྱུ་ནོར་དང་སྤྱི་ཚོགས་ཀྱི་ཐོབ་ཐང་ཡང་མཚོན་པར་བྱས་པ་ཡིན།